Raudondvario tvenkinys

Raudondvario tvenkinys – tvenkinys Lietuvoje, Radviliškio rajone, 2 km į rytus nuo Šeduvoshttp://ezerai.vilnius21.lt/raudondvario-v8336.html. Sudarytas užtvenkus Daugyvenės upę (Mūšos intakas) 53,6 km nuo jos žiočių. Tvenkinio ilgis iš pietų į šiaurę – 1,5 km, plotis – iki 0,16 km. Yra didelis 4,8 ha Salikalnio pusiasalis, rytuose besijungiantis su sausuma 13 m pločio sąsmauka. Altitudė 84,6 m. Krantai vietomis aukštoki. Pietvakarinėje pakrantėje ir dalyje rytinės pakrantės stūkso miškeliai. Į vakarus už 0,26 km telkšo mažesnis Niauduvos tvenkinys. Rytinėje pakrantėje yra buvusio Raudondvario dvaro sodyba. Aplink tvenkinį įsikūrusi Raudondvario gyvenvietė, pietinėje pakrantėje – Radiškių kaimas. Tvenkinys yra Daugyvenės kraštovaizdžio draustinyje.

Tvenkinys įrengtas 1920 metais.

 Šaltiniai 

 Tvenkinių katalogas. Aplinkos apsaugos ministerija. Kaunas, 1998

Kategorija:Radviliškio rajono tvenkiniai
Kategorija:Raudondvaris (Radviliškis)